Karang sebuah tulisan dalam bahasa Betawi yang bernada persuasif dan panjangnya 1 paragraf.

Namanya rumah deket rawa, ada aja binatang sekitaran situ. Ada unggas, ada juga serangga yang beterbangan. Ada satu serangga yang kalo ngenain kulit bisa bikin gatel ampe ngelepuh besenet banget. Kalo udah kena, rasanya badan ampe gemeringsang. Nama serangganya itu dibilangnya tomcat. Bentukannya kayak nyamuk atawa semut bakot yang ada sayapnya. Warnanya item ama kuning kecoklatan cuman mentereng. Kalo jia cuman nempel di kulit, sih, kagak bakalan ampe gatel. Cuman, kalo jia kena kulit terus kita tepok ampe keluar aernya, kulit bakalan gatel ngelepuh. Jadi, yang bikin gatel ampe ngelepuh itu aer badannya pecah di kulit kita. Kalo misalan jia nemplok di kita, langsung diambil aja dulu, jangan digeprek biar kagak keluar aernya.